Рафаэль, Цудоўны лоў рыбы (першы цуд), 1515 г.
**Цудоўны** або **Цудатворны лоў рыбы** — евангельская падзея, адзін з двух цудаў Ісуса Хрыста, запісаная ў кананічных Евангеллях. Цуды былі здзейснены на працягу некалькіх гадоў адно ад другога, але ў абодвух цудах апосталы няўдала ловяць рыбу ў Галілейскім моры, а калі Ісус кажа ім паспрабаваць яшчэ закінуць сеткі, яны ўзнагароджаюцца вялікім ўловам.

У хрысціянскім мастацтве два цуды адрозніваюцца тым, што ў першым цудзе Ісуса малююць у лодцы разам з Пятром, а ў другім цудзе Ён стаіць на беразе.

Біблейскае апавяданне
---------------------

### Першы цудоўны лоў рыбы

Згодна Евангеллю ад Лукі (5:1-11) першы цуд з ловам рыбы адбываецца ў пачатку служэння Ісуса, калі да Хрыста далучаюцца Пётр, а таксама сыны Зевядзея Якаў і Ян.

У дзень, калі адбыўся гэты цуд, Ісус прапаведаваў недалёка ад возера Генісарэтскага (Галілейскага мора), калі ён убачыў дзве лодкі каля берага. Хрыстос садзіцца ў лодку, якая належала Пятру і просіць адплыць крыху ад берага, з лодкі Ён вучыў людзей. Пасля гэтага Ён сказаў Пятру: *«Адплыві на глыбіню і закінь сеткі для лоўлі»*. Пётр адказаў: *«Настаўнік, мы працавалі ўсю ноч і не злавілі нічога. Але паколькі ты так кажаш, я закіну сеткі».*

Калі яны зрабілі гэта, то *«злавілі такую вялікую колькасць рыбы, што іх сетка пачала рвацца»* і спатрэбілася дапамога ад іншай лодкі. Калі Пётр убачыў буйную здабычу, і што абедзве лодкі ледзь не танулі, ён упаў да ног Ісуса і сказаў: *«Адыдзі ад мяне, Госпадзе! Я чалавек грэшны»*. Ісус адказаў: *"Не бойся, з гэтага часу будзеш лавіць людзей"*, пасля чаго Пётр і яго супрацоўнікі Якаў і Ян пакінулі ўсё і пайшлі за Ісусам.

### Другі цудоўны лоў рыбы

*Цудоўны лоў 153 рыбаў*, фрэска на саборы ў Спалета, Італія (другі цуд)
Другі цудоўны ўлоў рыбы таксама называюць «цудам вылаву 153 рыб», і ён вельмі падобны на першы. Пра цуд паведамляецца ў Евангеллі ад Яна (21:1-14) і ён адбываецца пасля Уваскрэсення Ісуса.

Пасля Уваскрэсення Ісуса сем вучняў — Пётр, і Фама, Нафанаіл, сыны Зеведея (Якаў і Ян), і два іншых — вырашылі пайсці на рыбалку аднойчы ўвечары, але нічога не злавілі у тую ноч. Ранняй раніцай наступнага дня, Ісус (якога яны не пазналі) звярнуўся да іх з берага: *«Сябры, ці ёсць у вас якая рыба?»*

Калі яны адказаць адмоўна (пытанне на грэчаскай мове выкарыстоўвае часціцу, якая чакае адказ «Не»), Ісус адказвае: *«Кіньце вашыя сетку па правы бок лодкі, і вы зловіце»* Пасля гэтага, « і ўжо не маглі выцягнуць нерат ад мноства рыбы.

Зразумеюшы падабенства з Настоўнікам, вучань, якога любіў Ісус, кажа Пётру: *«Гэта Гасподзь!»*, пасля чаго Пётр скокнуў у ваду і паплыў, каб сустрэцца з Хрыстом (аспект гісторыі часта, паказваецца у хрысціянскім мастацтве), а астатнія вучні рушылі ўслед ў лодцы, буксіруючы сетку, у якой аказалася 153 буйныя рыбы.

Гэты ўрывак традыцыйна з'яўляецца адным з літургічных чытанняў напярэдадні Вялікдня, на гэту тэму былі напісаныя пропаведзі Аўрэлія Аўгустына, Іаана Златавуста і іншымі.

У мастацтве
-----------

* Частка вітража Кентэрберыйскім саборы (першы цуд)Частка вітража Кентэрберыйскім саборы (першы цуд)
* Выява А. Ласенка, 1762 (першы цуд)Выява А. Ласенка, 1762 (першы цуд)
* Выява Конрада Віца, 1444 (другі цуд)Выява Конрада Віца, 1444 (другі цуд)
* Выява Якопа Басана, 1545 (першы цуд)Выява Якопа Басана, 1545 (першы цуд)
* Акварэль Джеймса Цісо (першы цуд)Акварэль Джеймса Цісо (першы цуд)
* Выява А. Пеко, 1850-ыя (першы цуд)Выява А. Пеко, 1850-ыя (першы цуд)

| ⛭Цуды Ісуса Хрыста |
| --- |
| Вылячэнне | 
* Жанчына з крывацячэннем
* Сляпы ў Віфсаідзе
* Сляпы ад нараджэння
* Сляпы Вартымей
* Два сляпыя ў Галілеі
* Слуга цэнтурыёна
* Пракажоны
* Дзесяць пракажоных
* Глуханямы з Дзесяціграддзя
* Хворы на вадзянку
* Жыхары Генісарэта
* Згорбленая жанчына
* Цешча Пятра
* Паралізаваны ў Віфездзе
* Паралізаваны ў Капернауме
* Сын царадворца
* Служка з адсечаным вухам
* Мужчына з завялай рукой

 |  |
| Выгнанне бесаў | 
* Сляпы і нямы
* Хлопчык
* Дачка хананіянкі
* Мужчына ў сінагозе Капернаума
* Герасінскі беснаваты
* Нямы
* На заходзе сонца

 |
| Уваскрэсенне памерлых | 
* Сын удавы з Наіна
* Дачка Іяіра
* Лазар

 |
| Кантроль над прыродай | 
* Лоў рыбы
* Манета ў роце рыбы
* Насычэнне мноства людзей
* Праклён смакоўніцы
* Вяселле ў Кане
* Суцяшэнне шторму
* Праабражэнне Ісуса
* Хаджэнне па вадзе

 |

|  |  |
| --- | --- |
| commons: | Цудоўны лоў рыбы на Вікісховішчы |